burgasdotpro/wikipedia huggingface dataset:
Auderghem

Auderghem (po holandsky Oudergem) je belgické mesto ležiace v Bruselskom regióne. 
Poloha.
Nachádza sa v jeho juhovýchodnej časti. So zvyškom belgickej metropoly je spojené linkou 5 bruselského metra. V roku 2015 mal 31 985 už obyvateľov.
Mesto má rozlohu 9,03 km2. Kým zo severozápadnej strany obklopujú Auderghem ďalšie obce, ktoré tvoria Bruselský región, z juhovýchodnej strany ho ohradzuje les Forêt de Soignes. Hlavnými osami Auderghemu sú ulice "Boulevard du Souverain" a "Chaussée de Wavre". Cez obec tiež prechádza estakáda diaľničného privádzača, ktorý spája Brusel s Luxemburgom. 
História.
Auderghem bol nezávislou obcou už v roku 1863. Vtedy mal len 1 600 obyvateľov. Svojou nezávislosť získal potom, čo bola pôvodná obec rozdelená kráľovským dekrétom na tri časti (vznikli tiež nezávislé obce Watermael a Boitsfort). V roku 1911 bola zavedená železnica, ktorá spojila centrum Bruselu s neďalekou obcou Tervuren, kde sa nachádza zámocký park. Vďaka železničnej doprave sa mohol Auderghem rozvíjať. V roku 1956 sa v miestnom zámočku Val-Duchesse konala medzinárodná konferencia, počas ktorej bol položený základ tzv. Rímskym zmluvám, Európskemu hospodárskemu spoločenstvu a Euratomu. 
Obyvateľstvo.
Auderghem má približne 30 811 obyvateľov (2006).
Haidel

Haidel je vysoký zalesný vrch v Bavorskom lese.
Poloha.
Leží východne od Freyungu a severovýchodne od Waldkirchenu, v okrese Freyung-Grafenau. Charakteristické pre vrchol, ktorý tvorí plochý chrbát, sú dve do ďaleka viditeľné stavby: vyhliadková veža a telekomunikačná veža Deutsche Telekom AG .
Na východnom svahu Haidelu, nad obcou Haidmühle, vyviera niekoľko potokov ktoré tvoria Studenú Vltavu.
V stredoveku viedla jedna z troch vetiev tzv. Zlatej cesty z Pasova do Prachatíc cez Waldkirchen a Volary, práve cez chrbát Haidelu .
Vyhliadková veža.
Keď v roku 1925 silná víchrica spustošila les na vrchole chrbáta, odkryl sa skvelý výhľad ponad pahorky Bavorského lesa a Šumavy až po Alpy. V snahe zachovať tento výhľad skôr, než bude vrch znova zalesnený, dal lesmajster "Karl Beringer" v roku 1934 na vrchole postaviť drevenú vyhliadkovú vežu. Táto prvá veža na Haideli musela byť kvôli havarijnému stavu v roku 1948 demontovaná.
V roku 1967 založil miestny duchovný Herbert Kessler pobočku "Leopoldsreut", "Združenia bavorského lesa". Spolok sprístupnil Haidelskú oblasť pomocou množstva turistických chodníkov a vytýčil si cieľ, vybudovať novú vyhliadkovú vežu ako turistickú atrakciu, čo sa mu aj podarilo. 18. októbra 1970 bola nová, 25 metrov vysoká drevená veža duchovným Herbertom Kesslerom požehnaná a slávnostne otvorená. Drsné klimatické podmienky na vrchole Heidela však v nasledujúcich rokoch vyžadovali od združenia veľké úsilie na udržiavanie veže. Hoci boli dvakrát, v rokoch 1984 a 1990, na nej prevedené rozsiahle opravy, nepodarilo sa zabrániť, aby aj druhá veža v roku 1997 kvôli havarijnému stavu musela byť zatvorená.
Pre zachovanie Haidelskej veže, bol ešte v tom istom roku založené združenie. Spolu so združením Leopoldsreut mali hlavnú zásluhu na vybudovaní tretej vyhliadkovej veže. Ešte pred príchodom zimy 13. novembra 1998 bola nová veža otvorená.
27. júna 1999 Passauský biskup Franz Xaver Eder slúžil slávnostnú bohoslužbu v priebehu ktorej novú vežu požehnal. Vyhliadková veža je zhotovená z dreva douglasky a smrekovca a má výšku 35 metrov.
Vysielače.
Skvelý široký výhľad nad dolnobavorskými lesmi je tiež využívaný na činnosť vysielačov.
Telekomunikačná veža Detsche Telekom na vrchole Haidel je vysoká samonosná oceľová rúra s dvomi plošinami. Slúži ako rádioreléový uzol pre bavorský les a ako vysielač pre televízne stanice ZDF a bavorskú televíziu. Od 3. apríla 2007 slúži vyhliadková veža tiež ako nosič antény. Na strechu bol nainštalovaný anténový komplex smerového vysielača, ktorý zabezpečuje pre okolité miesta Freyung, Grainet, Haidmühle, Herzogsreut, Hinterschmiding,Jandelsbrunn a Philippsreut širokopásmový internet.
Hričov (vodná nádrž)

Hričov je vodná nádrž na rieke Váh, pod jeho sútokom s Kysucou a Rajčankou, pri obci Horný Hričov. Je súčasťou druhej časti Vážskej kaskády a s Vodným dielom Žilina sú jej najvyšším stupňom. Pri výstavbe vodného diela bola zatopená časť obce Strážov.
Základné údaje.
V čase vyšších vodných stavov sa do nádrže dostáva vodami Kysuce aj Rajčanky veľké množstvo nečistôt, ktoré ju zanášajú. V súčasnosti sú zanesené odhadom 2/3 objemu nádrže, čo značne znižuje jej akumulačné možnosti.
Elektráreň.
Súčasťou nádrže je aj vodná elektráreň, ktorá bola uvedená do prevádzky v roku 1962. Elektráreň má nainštalované 3 vertikálne kaplanove turbíny s prietokom 3 x 133 m³ a celkovým výkonom 31,5 MW (3x10,2 MW). Priemerne vyrobí 59,1 GWh elektrickej energie ročne. Od vodnej elektrárne Hričov sa voda vedie umelým derivačným kanálom k elektrární Mikšová, ktorá má najväčší inštalovaný výkon tejto skupiny (Hričov - Mikšová - Považská Bystrica).
Berchem-Sainte-Agathe

Berchem-Sainte-Agathe je obec v Bruselskom regióne. 
Obyvateľstvo.
Berchem-Sainte-Agathe má približne 22 185 obyvateľov (2010).
Etterbeek

Etterbeek je obec v Bruselskom regióne. 
Obyvateľstvo.
Etterbeek má približne 44 452 obyvateľov (2010).
Morfium (album)

Morfium je druhý štúdiový album slovenskej hip-hopovej skupiny Dramatikz, ktorý v roku 2010 vydalo hudobné vydavateľstvo Sony Music.
Evere

Evere je obec v Bruselskom regióne. 
Obyvateľstvo.
Evere má približne 35 803 obyvateľov (2010).
Forest (Belgicko)

Forest je obec v Bruselskom regióne. 
Obyvateľstvo.
Forest má približne 50 258 obyvateľov (2010).
Ganshoren

Ganshoren je obec v Bruselskom regióne. 
Obyvateľstvo.
Ganshoren má približne 22 589 obyvateľov (2010).
Ixelles

Ixelles je obec v Bruselskom regióne. 
Obyvateľstvo.
Ixelles má približne 80 183 obyvateľov (2010).
Jette

Jette je obec v Bruselskom regióne. 
Obyvateľstvo.
Jette má približne 46 818 obyvateľov (2010).
Koekelberg

Koekelberg je obec v Bruselskom regióne. 
Obyvateľstvo.
Koekelberg má približne 19 812 obyvateľov (2010).
Júlio César Soares Espíndola

Julio César (* 3. september 1979, Rio de Janeiro) je brazílsky futbalový brankár. Je kmeňovým hráčom anglického Queens Park Rangers, odkiaľ bol v roku zapožičaný na hosťovanie do kanadského Toronto FC.
Reprezentoval Brazíliu na majstrovstvách sveta 2010 a na domácich majstrovstvách sveta 2014.
Molenbeek-Saint-Jean

Molenbeek-Saint-Jean je obec v Bruselskom regióne. 
Obyvateľstvo.
Molenbeek-Saint-Jean má približne 88 181 obyvateľov (2010).
Saint-Gilles

Saint-Gilles je belgické mesto v Bruselskom regióne. 
Obyvateľstvo.
Saint-Gilles má približne 46 981 obyvateľov (2010).
Saint-Josse-ten-Noode

Saint-Josse-ten-Noode je obec v Bruselskom regióne. 
Obyvateľstvo.
Saint-Josse-ten-Noode má približne 26 338 obyvateľov (2010).
Velkopopovický Kozel

Velkopopovický Kozel je značka českého piva, ktoré sa vyrába od roku 1874. V tomto roku založil Franz Ringhoffer pivovar vo Velkých Popoviciach blízko Prahy. Symbolom pivovaru je cap.
V roku 1995 spoločnosť odkúpil pivovar Radegast, ktorý sa spojil s Plzeňským Prazdrojom, následne v roku 1999 pivovar odkúpila spoločnosť SABMiller. V súčasnosti (2023) skupinu pivovarov vlastní spoločnosť Asahi Breweries, Ltd.
Výrobnú licenciu má Rusko, Izrael, Maďarsko, Ukrajina, Slovensko a Taliansko, čo robí z piva Velkopopovický Kozel najobľúbenejšie české pivo mimo Česko.
Radegast (pivo)

Radegast je značka českého piva vyrábaného v pivovare Radegast spoločnosťou Plzeňský Prazdroj ležiaceho v obci Nošovice v okrese Frýdek-Místek. Vyrába sa od roku 1970. Od roku 1999 vlastní pivovar spoločnosť Plzeňský Prazdroj, ktorú vlastní SABMiller.
Ocenenia.
V súťaži znalcov piva v roku 1996 získalo pivo Radegast prvé miesto.
Gynekomastia (medicína)

Gynekomastia je benígne zdurenie mužských prsníkov (zriedkavo len jedného prsníka). Prejavom je koncentrické zväčšenie prsníkovej žľazy alebo strómy. 
Môže byť prejavom normálneho fyziologického vývoja v určitých obdobiach života. Objavuje sa u novorodencov, ako dôsledok zvýšenej hladiny estrogénov, ktoré novorodenec získal cez placentu od matky. Ďalej sa prsná žľaza u muža prechodne zväčšuje počas puberty a vo vyššom veku, keď gynekomastia býva podmienená pravdepodobne zvýšenou premenou androgénov na estrogény v tkanivách.
Staropramen

Staropramen je značka piva vyrábaná pražským pivovarom Staropramen. Pivo sa tu vyrába od roku 1869. Vyrába sa v niekoľkých variantoch ako svetlé výčapné, tmavé výčapné, svetlý ležiak, nealko (od roku 2005), Staropramen D (pre diabetikov) a granát (špeciálne 14° pivo, ktoré sa predávalo už pred vojnou, teraz sa predáva od roku 2001). Od februára 2006 používa Staropramen nový tvar fľaše a tiež nové logo.
Rýchlik (vlak)

Rýchlik je kategória vlakov osobnej prepravy u viacerých európskych železničných spoločností. Na Slovensku, v Poľsku a vo väčšej miere aj v Česku sú rýchliky hlavnou súčasťou dopravy. Rýchliky sa vypravujú na stredné až dlhé vzdialenosti a sú vedené prevažne klasickými súpravami s rušňom. Rýchliky sú zložené z vozňov 1. a 2. triedy alebo zmiešaných vozňov, jedálenských vozňov, vozňov na prepravu bicyklov alebo ležadlových a lôžkových vozňov. 
Od GVD 2015/2016 a GVD 2016/2017 ZSSK „prekategorizovala“ viacero rýchlikov do kategórie Regionálny Rýchlik z dôvodu možnosti využívania vozňov zakúpených z eurofondov, ide najmä o vlaky idúce počas špičky alebo o posilové rýchliky.
Od GVD 2020/2021 majú všetky spoje premávajúce na jednej linke rovnaký názov.
Rýchliky na Slovensku.
Linky.
Na Slovensku v súčasnosti (grafikon vlakovej dopravy 2020/2021) premávajú rýchliky na nasledujúcich linkách:
Komfort cestovania.
Prevažná väčšina spojov má radené vozne:
Schaerbeek

Schaerbeek je mesto v Bruselskom regióne. 
Obyvateľstvo.
Schaerbeek má približne 121 232 obyvateľov (2010).
Uccle

Uccle je obec v Bruselskom regióne. 
Obyvateľstvo.
Uccle má približne 77 589 obyvateľov (2010).
Watermael-Boitsfort

Watermael-Boitsfort je obec v Bruselskom regióne. 
Obyvateľstvo.
Watermael-Boitsfort má približne 24 260 obyvateľov (2010).
Woluwe-Saint-Lambert

Woluwe-Saint-Lambert je obec v Bruselskom regióne. 
Obyvateľstvo.
Woluwe-Saint-Lambert má približne 50 749 obyvateľov (2010).
Woluwe-Saint-Pierre

Woluwe-Saint-Pierre je obec v Bruselskom regióne. 
Obyvateľstvo.
Woluwe-Saint-Pierre má približne 39 077 obyvateľov (2010).
Try This with Your Eyes Closed

Try This with Your Eyes Closed je prvé EP post-hardcore kapely Alesana. Bolo vydané v polovici roka 2005 všetkými pôvodnými členmi Alesany a produkované Shawnom. Každá pieseň na EP bola znovu-vydaná v novej verzii okrem "Not a Single Word About This".
Šelda

Šelda (, ) je dlhá rieka v západnej Európe. Tečie z Francúzska cez Belgicko do Holandska, kde sa vlieva do Severného mora. Leží na nej druhý najväčší prístav v Európe - Antverpy.
Názov je odvodený z germánskeho pomenovania a znamená plytký.
Rýchlik

Rýchlik môže byť:
Podzemnica olejná

Podzemnica olejná (neformálne: arašid(a), staršie arachida; lat. "Arachis hypogaea") je rastlina z čeľade bôbovité. Nerastie vo voľnej prírode, jedine umelo. Plodom je struk. Ide o strukovinu. Pestuje sa v tropických a subtropických krajinách. Kultivovaná podzemnica olejná bola pravdepodobne prvýkrát domestikovaná v údoliach Peru.
Spôsob tvorby strukov.
Po oplodnení žltých kvetov začína intenzívne rásť stopka, nesúca na konci oplodnený semenník, ktorý sa zavrtáva 3 –  hlboko do pôdy, kde sa vyvinie struk obsahujúci 1 – 7 semien, obalených fialovo-červeným oplodím.
Použitie.
Podzemnica olejná sa často pestuje pre semená – arašidy, búrske oriešky/orechy (staršie arachidy). Búrske oriešky, ktoré sa predávajú v obchode, sa zaraďujú medzi suché škrupinové plody (škrupinové ovocie). Arašidový olej sa používa ako náhrada olivového oleja, na výrobu jedlých tukov, tzv. arašidového masla v potravinárstve a vo farmaceutickom priemysle na výrobu kozmetických výrobkov.
Produkcia.
Čína vedie v produkcii podzemnice olejnej a má podiel 41,5% z celkovej svetovej produkcie, nasleduje India (18,2%) a Spojené štáty (6,8%).
Poissy

Poissy je mesto v západnej časti metropolitnej oblasti Paríža vo Francúzsku v departemente Yvelines a regióne Île-de-France. Má 28 000 obyvateľov. Od centra Paríža je vzdialené 24 km. 
Je tu jeden z najväčších závodov automobilky Peugeot.
Burák

Burák môže byť:
Majstrovstvá sveta v cyklokrose 2011

Majstrovstvá sveta v cyklokrose 2011 sú 62. majstrovstvá sveta v tejto terénnej cyklistickej disciplíne. Uskutočnili sa v dňoch 29. a 30. januára 2011 v meste St. Wendel v spolkovej krajine Sársko.
Program.
Sobota 29. január 2011
Nedeľa 30. január 2011
Slováci na MS.
Na štart MS 2011 bolo nominovaných päť Slovákov v troch kategóriach:
Výsledky.
Muži - Elite.
"(31. januára 2010, 14:00 SEČ)"
Počet klasifikovaných pretekárov: 54 
Klasifikácia krajín.
Počet klasifikovaných krajín: 16 
Klasifikácia krajín je neoficiálna súťaž družstiev, ktorá sa hodnotí na základe súčtu umiestení najlepších troch pretekárov z jednotlivých zúčastnených krajín. Krajiny s dvomi pretekármi sú v klasifikácii zaradené za krajinami s tromi pretekármi.
Ženy.
"(30. januára 2010, 11:00 SEČ)"
Počet klasifikovaných pretekárok: 44 
Klasifikácia krajín.
Počet klasifikovaných krajín: 16 
Muži do 23 rokov.
"(29. januára 2010, 14:00 SEČ)"
Počet klasifikovaných pretekárov: 47 
Klasifikácia krajín.
Počet klasifikovaných krajín: 16 
Juniori.
"(29. januára 2010, 11:00 SEČ)"
Počet klasifikovaných pretekárov: 58 
Klasifikácia krajín.
Počet klasifikovaných krajín: 19
Gangréna

Gangréna alebo sneť je označenie pre druhotne zmenenú nekrózu. Ide teda o odumreté (poranenie, omrzlina, popálenina, trombóza a podobne) a následne ďalej zmenené telesné tkanivo, obvykle pôsobením bakteriálnej infekcie. Ku gangréne sú náchylné hlavne poranenia nedostatočne krvou zásobovaného tkaniva končatiny diabetikov.
Akákoľvek infekčná gangréna je smrteľné nebezpečná - baktérie sa šíria do okolitých tkanív a vytvárajú toxíny. Nakoniec dochádza ku celkovej sepse a smrti. Základnou chirurgickou liečbou pri rozvinutej gangréne je amputácia postihnutej oblasti. Ak je podchytená včas, je možné sa pokúsiť odstrániť príčinu nedostatočného prekrvenia tkaniva. Gangréna sa delí na suchú, mokrú a plynatú. Pokiaľ človek na svojom tele zaznamená príznaky začínajúcej gangrény, musí bezpodmienečne vyhľadať lekársku pomoc.
De Havilland Tiger Moth

de Havilland DH.82 Tiger Moth je legendárne britské cvičné lietadlo, ktoré bolo vyvinuté Geoffreym de Havillandom v roku 1931 na základe staršieho cvičného lietadla de Havilland D.H.60. V roku 1932 vyvinul F. Halford vylepšenú verziu s motorom Gipsy Major pomenovanú D.H.82A, ktorú RAF zaviedla do služby ako Tiger Moth II. Celkom bolo postavených 8 868 kusov troch základných verzií a bol vyrábaný licenčne aj v Kanade, Švédsku, Austrálii, Portugalsku a na Novom Zélande. Okrem RAF bol Tiger Moth používaný tiež armádami ďalších viac ako tridsiatich krajín a ako súkromné či klubové lietadlá lietali Tiger Mothy doslova po celom svete.
Sládkovič

Sládkovič môže byť:
Braxatoris (priezvisko)

Braxatoris je priezvisko vyskytujúce sa na Slovensku. Najčastejšie je v Bratislave, najmä v jej mestskej časti Ružinov.
Známi nositelia.
Pozri v článku Braxatoris.
On Frail Wings of Vanity and Wax

On Frail Wings of Vanity and Wax je debutový album skupiny Alesana. Originál bol vydaný 6. júna 2006 v Tragic Hero Records, ale po prestupe skupiny do nového vydavateľstva Fearless Records, bol album znovu vydaný 20. marca 2007 s dvoma bonusovými skladbami a štyrmi live videami. Názov poukazuje na grécku báj o Icarovi.
Zoznam skladieb.
Bonusové skladby
Live videá
Hyperodapedon

Hyperodapedon je vyhynutý rod rynchosaura. Známy je z niekoľkých druhov a bol nájdený v rôznych oblastiach sveta, kedy sa počas obdobia triasu spojili kontinenty do jedného superkontinentu nazývaného Pangea. Skameneliny Hyperodapedona boli nájdené v Argentíne, Brazílii, Indii, Škótsku a pravdepodobne v Kanade a Wyomingu.
Hyperodapedon dorastal do dĺžky jedného metra a vyznačuje sa sudovitým telom s vysokou lebkou a nápadne dlhou, zobákovito zakončenou papuľou. Horná čeľusť bola obsadená viacerými radmi zubov, ktoré mali v strede žliabok.
Thomas Müller (futbalista)

Thomas Müller (* 13. september 1989, Weilheim in Oberbayern, Nemecko) je nemecký futbalový reprezentant hrajúci v Bayern Mníchov. Müller je obojnohý futbalista a univerzálny ofenzívny hráč – môže nastúpiť ako ofenzívny záložník i na pozícii krajného útočníka.
Reprezentačná kariéra.
Zahral si v niekoľkých mládežnických tímoch Nemecka a následne bol nominovaný do seniorského tímu. Na majstrovstvách sveta 2010 v Juhoafrickej republike, sa stal najlepším strelcom s piatimi gólmi a najlepším mladým hráčom. V roku 2014 na majstrovstvách sveta v Brazílii strelil 5 gólov čím sa stal 2. najlepším strelcom turnaja a pomohol tímu k víťazstvu týchto majstrovstiev.
Svoju doterajšiu profesionálnu kariéru má Müller spojenú iba s Bayernom Mníchov. Predtým hral len za TSV Pahl, a to v detskom veku. V Bayerne sa postupne prebojoval do základnej zostavy. Po Majstrovstvá sveta 2010, kedy jeho trhová cena mnohonásobne vzrástla, uťal špekulácie ohľadne odchodu a uzavrel s klubom kontrakt na päť rokov.
S klubom slávil zisk ligového titulu sezóny 2012/13 a to 6 kôl pred koncom súťaže, v 28. kole nemeckej Bundesligy. 11. mája 2013 vo 33. kole prispel jedným gólom k víťazstvu 3:0 nad Augsburgom.
5. decembra 2012 v základní skupine F Ligy majstrov 2012/13 pomohol svojim gólom k výhre 4:1 nad BATE Borisov. Bayern tak oplatil Bieloruskému súperovi prehru 1:3 z Prvého vzájomného zápasu v skupine. 2. apríla 2013 vsietil gól počas štvrťfinálového súboja s Juventusom Turín, zápas skončil výhrou Bayernu 2:0. Rovnakým výsledkom dopadla aj odveta v Turíne a nemecký klub postúpil so skóre 4:0 ďalej. V prvom zápase semifinále 23. apríla 2013 bol u výhry 4:0 nad Barcelonou, ktorá dovtedy pôsobila veľmi suverénne. Müller odohral rovnako ako jeho spoluhráči veľmi dobré stretnutie, sám dal dva góly a na jeden prihral. Bayern si zabezpečil výbornú pozíciu do odvety. Thomas sa Trafil raz aj v odvete 1. mája, Bayern zvíťazí na Camp Nou 3:0 a suverénnym spôsobom postúpil do finále. Po zisku titulu vo finále LM nad Borussiou Dortmund (výhra 2:1) sa mohol radovať aj z víťazstva v DFB-Pokal. Vo finále 1. júna 2013 porazil Bayern VfB Stuttgart 3:2 a získal tak treble (tzn. Vyhral dve hlavné domácej súťaže plus titul v Lige majstrov resp. PMEK) ako siedmy európsky klub v histórii. Müller v zápase raz skóroval z penalty.
S Bayernom tiež vyhral v decembri 2013 aj Majstrovstvá sveta klubov v Maroku, kde Bayern porazil vo finále domácej tým Raja Casablanca 2:0, a v marci 2014 s predstihom (7 kôl pred koncom) získal ďalší bundesligový titul, v máji aj prvenstvo v DFB -Pokalu. V Lige majstrov 2013/14 skončila púť Bayernu v semifinále proti Realu Madrid.
Úspechy.
Bayern Mnichov
Nemecko
Osobný život.
Je ženatý. Manželka sa volá Lisa.
Javier Hernández

Javier Hernández Balcázar, známy ako "Chicharito" (španielsky: malý hrášok), (* 1. jún 1988, Guadalajara, Mexiko) je mexický futbalista momentálne (2020) hrajúci za americký futbalový klub Los Angeles Galaxy ako útočník.
Životopis.
Pochádza z futbalovej rodiny. Predtým hral za mexický klub CD Guadalajara. V roku 2010 prestúpil do anglického klubu Manchester United a v sezóne 2010/2011 dal v 45 zápasoch 20 gólov. V Lige majstrov 2010/11 dal 4 góly a výrazne pomohol k postupu do finále, kde Manchester United podľahol Barcelone.
V sezóne 2010/2011 sa stal 2. najlepším strelcom Manchesteru United po Dimitaru Berbatovovi a výrazne pomohol k zisku anglického titulu a postupu až do finále Ligy majstrov. 
V opakovanom štvrťfinálovom stretnutí FA Cupu 1. apríla 2013 (prvý zápas skončil remízou 2:2, preto sa opakoval) proti Chelsea FC mohol počas stavu 0:1 vyrovnať, jeho hlavičku ale chytil brankár Petr Čech, futbalisti United po prehre 0:1 nezískali FA Cup. 19. mája 2013 v poslednom ligovom kole Premier League 2012/2013 sa podieľal jedným gólom na vysokej remíze 5:5 v zápase proti West Bromwichu (po ňom sa rozlúčil s trénerskou kariérou sir Alex Ferguson). Manchester mal účasť v Lige majstrov 2013/14 zaistenú už skôr, v ročníku získal celkom 89 bodov.
Koncom letného prestupového obdobia 2014 odišiel hostovať do španielskeho topklubu Real Madrid. 22. apríla 2015 strelil jediný gól Realu vo štvrťfinále Ligy majstrov UEFA 2014/2015 a Real tak vyradil Atlético Madrid po výsledkoch 0:0 a 1:0.
V auguste 2015 prestúpil do nemeckého bundesligového klubu Bayer 04 Leverkusen, kde pôsobil až do leta 2017. V júli 2017 sa vrátil do anglickej Premier League, do 
klubu West Ham United.
V mexickom národnom futbalovom mužstve debutoval v septembri 2009 v zápase proti Kolumbii. Mexiko reprezentoval aj na MS 2010 v Juhoafrickej republike, kde strelil dva góly a na MS 2014 v Brazílii.
Limenas Thasou

Limenas Thasou (skrátene Limenas alebo Thasos) je hlavné a najväčšie mesto ostrova Thasos v severnom Grécku.
Leží na severozápadnom pobreží a s počtom 3 130 obyvateľov je najväčším sídlom ostrova. S neďalekými mestami Keramoti a Kavala ho spája trajekt.
Súčasné mesto bolo postavené západne od starobylého a zaniknutého mesta. Patrí medzi najdôležitejšie turistické centrá ostrova.
Vymieranie na konci kriedy

Vymieranie na konci kriedy (tiež známe ako K-T vymieranie, kde "K" znamená krieda a "T" terciér čiže treťohory), je veľké vymieranie, ktoré sa odohralo na prelome druhohôr (koniec kriedy, teda pred zhruba 65,5 miliónmi rokov) a kenozoika, pri ktorom počas relatívne krátkeho časového úseku vyhynulo mnoho rastlinných i živočíšnych druhov. 
Príčiny tohto vymierania nie sú ešte celkom objasnené. Za možnú príčinu sa považuje dopad veľkého mimozemského telesa alebo silná sopečná činnosť. Tieto hypotézy podporuje skutočnosť, že bolo nájdených niekoľko kráterov po dopade meteoritov, rovnako ako masívna sopečná činnosť v dekanskej plošine datovaná do tejto doby. Takéto katastrofy mohli obmedziť množstvo slnečného žiarenia dopadajúceho na Zem a tým pádom aj narušiť celý potravinový reťazec začínajúci fotosyntézou. Inokedy sa však pripisuje vymieranie na konci kriedy aj iným, podstatne pomalším udalostiam, ako sú zmeny vo výške morskej hladiny či zmeny klímy. Je veľmi pravdepodobné, že vymieranie bolo spôsobené celým radom faktorov a ich neblahou súhrou.
Ypsarion

Ypsarion alebo Ypsario alebo Psario (po grécky "Υψάριον", "Υψάριο", "Ψαριό") je najvyšší vrch gréckeho ostrova Thasos. Dosahuje nadmorskú výšku a leží v jeho centrálnej časti.
Letov Š.3

Letov Š.3 bol prototyp česko-slovenského stíhacieho jednomotorového hornoplošníka zo začiatku 20. rokov 20. storočia. Prvý prototyp stroja bol dokončený na jeseň 1921, ale bol zničený požiarom. Ďalší prototyp vzlietol až roku 1922. Vzhľadom na to, že vedenie česko-slovenskej armády nemalo v tom čase dôveru v jednoplošné lietadlá, nedošlo nakoniec k jeho sériovej výrobe, aj keď išlo o spoľahlivý stroj, čo preukázal aj na medzinárodných pretekoch lietadiel v Zürichu v roku 1923 dobrým umiestením v súťaži v leteckej akrobacii a v presnosti pristátia.
Lidwina

Svätá Lidwina, známa aj ako Lidwina zo Schiedamu (18. marec 1380, Schiedam – 14. apríl 1433, tamtiež) bola holandská svätica.
V pätnástich rokoch padla pri korčuľovaní na ľade a zlomila si rebro. Nikdy sa úplne neuzdravila a postupne sa stala invalidnou po zvyšok svojho života. Jej životopisci uvádzajú, že ochrnula s výnimkou ľavej ruky, značná časť jej tela fyzicky upadala a tiež opisujú krvácanie z úst, uší a nosa.
Svätá Lidwina sa považuje za jedného z prvých známych pacientov s roztrúsenou sklerózou a jej pád a následné postihnutie je pripisované tejto chorobe.
Echinodon

Echinodon (známy aj pod menom Saurechinodon) je vyhynutý rod malého vtákopanvového dinosaura, patriaceho do čeľade Heterodontosauridae. Žil v období spodnej kriedy (pred približne 140 Ma) na území dnešnej západnej Európy. Jeho jediným druhom je Echinodon becklesii.
Dejiny.
Typový materiál objavil Samuel Beckles neďaleko lokality Swanage v Spojenom kráľovstve. Išlo o veľmi malého dvojnohého dinosaura s dĺžkou len asi 60 centimetrov. Na oboch kostiach hornej čeľuste vykazoval neobvyklú prítomnosť ostrých zubov, čo je typickým znakom len pre túto čeľaď. Zuby boli relatívne veľké a hlava pomerne krátka.
Pozostatky dinosaura podobného Echinodonovi boli nájdené aj v americkom Colorade a bolo preň stanovené meno Fruitadens.
Klasifikácia.
Echinodon bol pôvodne považovaný za veľmi primitívneho príslušníka skupiny Thyreophora. V roku 1991 preradil tento rod do čeľade Heterodontosauridae americký paleontológ Paul Sereno a v roku 2002 bola vykonaná ďalšia fylogenetická analýza, ktorá túto klasifikáciu potvrdila, hoci na základe iných skúmaných údajov. Ak je Echinodon skutočne heterodontosaurid, potom je s veľkým odstupom najstarším známym zástupcom celej skupiny.
Mása (rieka)

Mása (, , , ) je dlhá rieka v Západnej Európe. Tečie z Francúzska cez Belgicko do Holandska, kde sa vlieva do Severného mora pri Rotterdame. 
Prietok.
Mesačný priemerný prietok ( m³/s) zamerané v hydrologickej stanici v Chooz (francúzsko-belgická hranica)
priemer 56 rokov
Sídla.
Rieka preteká cez mestá:
IP Multimedia Subsystem

"IP Multimedia Subsystem (IMS)" je rámcovo navrhnutý systém poskytovania internetového protokolu (IP) pre multimediálne služby. 
Pôvodne bol navrhnutý pre bezdrôtové štandardy 3GPP, ako súčasť vízie pre rozvíjajúce sa mobilne siete mimo GSM. Pôvodná formulácia (3GPP R5) predstavovala prístup k zabezpečeniu "internetovej služby" cez GPRS. 
Pre uľahčenie integrácie s internetom používa IMS, pokiaľ je to možné, IETF protokoly, napríklad Session Initiation Protocol (SIP). 
Podľa 3GPP nie je IMS určený k zjednoteniu aplikácií, ale skôr na podporu prístupu k multimediálnym, hlasovým aplikáciám z bezdrôtových a pevných terminálov, teda na vytvorenie formy pevnej-mobilnej konvergencie (FMC). Je to dané tým, že má horizontálnu ovládaciu vrstvu, ktorá izoluje prístupovú sieť od prevádzkovej vrstvy. Z logického hľadiska architektúry nemusia mať služby vlastné riadiace funkcie, pretože riadiaca vrstva je spoločná vodorovná vrstva. Ale implementácia tohto riešenia nemusí nevyhnutne smerovať k väčšiemu zníženiu nákladov a k lepšej komplexnosti.
Dejiny.
IMS vznikol v roku 1999. 
Stručný popis niektorých IMS aplikácií.
Hlavným cieľom zavedenia IMS je jednoduché vytváranie a integrácia nových služieb, ktoré obsahujú telefónne služby, služby v reálnom čase a multimediálne služby. Vďaka horizontálnej logike ich prípravy je možné vytvárať úplne nové prvky služieb a kombinácie aplikácií.
Zoznam niektorých služieb, ktoré ponúka IMS pri využívaní SIP
Limenaria

Limenaria je s počtom 2 441 obyvateľov druhé najväčšie stredisko gréckeho ostrova Thasos. 
Z mestečka na juhozápadnom pobreží ostrova sa od 60. rokov minulého storočia stalo dôležité centrum turistiky v severnej časti Egejského mora. Piesčité i kamienkové pláže sú obľúbeným a atraktívnym magnetom pre turistov, pričom jedinečnú atmosféru dopĺňajú obchodíky, taverny, bary a markety. 
Dominantou Limenarie je opustený zámoček Palatami, vypínajúci sa na skale, východne od mesta. Lákadlom pre turistov je neďaleká pláž "Metalia", situovaná za skalným pahorkom, na ktorom stojí spomínaný zámok. Z Limenarie vedie cesta do horskej osady "Kastro" so zachovanou architektúrou i tradíciami. Podobne zaujímavým miestom je i horská dedinka Theologos, prístupná z Potosu alebo horskými cestami.
William Forsythe

Willam Forsythe (* 7. jún 1955; Brooklyn, New York, USA) je americký herec, známy svojimi rolami "ostrého chlapa".
Kariéra.
Je často obsadzovaný do rolí "ostrých chlapov" ako sú zločinci alebo vydierači. Objavil sa v mnohých filmoch ako vodca kriminálnikov ako rola Ritchie Madano v roku 1991 v Stevenovom Seagalovom filme "Nemilosrdná spravodlivosť". Takisto bol spojený z organizovaným zločinom vo filme "Gotti". Bol tiež obasdený do roli sériového vraha Johna Wayna Gacyho vo filme "Dear Mr. Gacy", ktorý bol vydaný v roku 2010.
Osobný život.
Willam Forsythe má 3 dcéry, Rebbecu narodenú v roku 1990, Angelicu narodenú v roku 1992 z manželstva s Melody Munyan a ďalšiu dcéru Chloe Merritt narodenú v roku 1993.
Švehla (priezvisko)

Švehla je priezvisko používané v Česku a na Slovensku. Na Slovensku sa najčastejšie vyskytuje v okresoch Nové Mesto nad Váhom, Galanta, Martin, Trnava a Bratislava
Techno-triler

Techno-triler (staršie a po anglicky "techno-thriller") je literárny a filmový žáner kombinujúci viacero žánrov, a to predovšetkým špionážny triler s vedeckou fantastikou. Je to tiež subžáner súčasného trileru, ktorý v menšej či väčšej miere prechádza do sci-fi. Obyčajne obsahuje technické opisy hlavnej témy (často vojenskej techniky). Za otca "moderného techno-trileru" sa považuje Michael Crichton. Jeho kniha "Smrť Andromeda" je uznávaná ako začiatok tohto žánru.
Prvky typické pre tento žáner sa spravidla obmedzujú na dielčiu zápletku "technológie zajtrajška". K jeho primárnym charakteristikám patrí, že sa odohráva v rozpoznateľnom prostredí modernej doby alebo blízkej budúcnosti a že technický aspekt hrá v narácii druhotnú rolu, a to i pokiaľ je jeho existencia tým, čo dej posúva ďalej. Podobá sa subžánru spy-fi ("spy fiction").
Telomeráza

Telomeráza je enzým, ktorý slúži na replikáciu telomér, koncov eukaryotických chromozómov. Replikačný mechanizmus, ktorý zreplikuje takmer celý chromozóm, totiž nie je schopný zreplikovať jeho koniec. Problém nastáva v tzv. "zaostávajúcom vlákne" (lagging strand), pre ktoré sa na konci chromozómu už nemôže vytvoriť primer. Na účely jeho doreplikovania preto existuje osobitný enzým telomeráza s vlastnosťami reverznej transkriptázy. To znamená, že vytvára DNA podľa matrice vo forme RNA. Táto RNA matrica je štruktúrnou súčasťou samotnej telomerázy.
Telomerázu objavili v roku 1984 Carol Greiderová a Elizabeth Blackburnová.
Funkcie.
Bez telomerázy by sa konce eukaryotických chromozómov pri každej replikácii DNA skracovali. Po určitom počte delení, ktorý nazývame Hayflickov limit, sa preto bunky bez aktivity telomerázy už nemôžu ďalej deliť. Telomeráza preto pracuje v bunkách, ktoré potrebujú väčší počet delení než dovoľuje Hayflickov limit, čo sú napríklad embryonálne bunky. 
Umelá stimulácia tvorby telomerázy by mohla byť jedným z faktorov, ktoré by pomohli oddialiť starnutie organizmu. Na druhej strane, až 90 % nádorov sa vyznačuje telomerázovou aktivitou, vďaka čomu majú nádorové bunky prakticky neobmedzený počet delení. Inhibícia telomerázy by preto naopak mohla pomôcť pri liečbe rakoviny.
Niektoré organizmy môžu mať viac bunkových delení, ako dovoľuje aj v neprítomnosti telomerázy. Takéto organizmy využívajú alternatívne riešenia replikácie koncov chromozómov. Kvasinky "Schizosaccharomyces pombe" napríklad svoje chromozómy cirkularizujú, čím sa stávajú podobnými bakteriálnym chromozómom, ktoré telomerázu nepotrebujú.
Časť telomerázy je u ľudí kódovaná génom s označením TEP1. Nachádza sa na chromozóme 14. Gén sa exprimuje v niektorých tkanivách vyvíjajúpceho sa embrya, v neskoršom vývoji v zdravých tkanivách tvorba enzýmu celkom ustane.
Švehla

Švehla môže byť:
Švehly je rad hmyzu, pozri švehly (rad).
Sneť

Sneť môže byť:
Snete alebo sneťotvaré môže byť slovenský názov:
Fiat Tipo (1988)

Fiat Tipo je hatchback nižšej strednej triedy, ktorý v rokoch 1988 až 1995 vyrábala automobilka Fiat. Automobil mal motor vpredu a pohon predných kolies. Jeho podvozok využívali aj iné automobily Fiat.
História.
V januári roku 1988 predstavila automobilka Fiat model Tipo, ktorý bol nástupcom modelu Ritmo. Automobil v sebe predstavoval rad, na tú dobu, inovatívnych technických riešení. V ponuke bol celý rad benzínových motorov a niekoľko naftových. Dizajn Fiatu Tipo navrhla talianska dizajnérska spoločnosť IDEA. Takmer 70% podvozku bolo pozinkovaných, čo zlepšilo ochranu proti korózii. Automobil mal veľmi pohodlný a priestranný interiér. Preto v roku 1989 získal Fiat Tipo cenu Automobil roka (pokoril vozidlá Opel Vectra a Volkswagen Passat).
V roku 1993 prešiel modernizáciou (bola zmenená predná časť, zlepšila sa antikorózna ochrana a bezpečnosť). Tiež sa dostala do predaja 3-dverová verzia, ktorá bola lepšie vybavená a tiež mala silnejšie motory s väčším zdvihovým objemom.
Výroba Fiatu Tipo bola v Taliansku ukončená v roku 1995. Nástupcom Fiatu Tipo sa stali Fiat Bravo/Fiat Brava. V rokoch 1995 až 1997 bol Fiat Tipo vyrábaný v brazílskom Betim cez Fiat Automóveis.
Leuven

Leuven (, po česky "Lovaň") je mesto vo Flámskom regióne v provincii Flámske Brabantsko, ktorej je hlavným mestom.
Obyvateľstvo.
Leuven má približne 95 463 obyvateľov (2010). 
Dejiny.
Od 1. januára 1977 mesto Leuven pozostáva z týchto častí (bývalých obcí):
Od 1. januára 1995 je Leuven hlavným mestom novej provincie Flámske Brabantsko.
Zlín Z-37 Čmelák

Zlín Z-37 Čmelák alebo LET Z-37 Čmelák je česko-slovenský jednomotorový dolnoplošník, vyvinutý ako poľnohospodárske lietadlo, ktoré však slúžilo a dodnes ešte slúži aj k mnohým ďalším účelom.
Vznik a vývoj.
Zlín Z-37 Čmelák bol vyvinutý v spolupráci firiem LET Kunovice a Moravan Otrokovice. Jeho prvý prototyp pod označením XZ-37 po prvýkrát vzlietol 29. júna 1963. Lietadlo sa začalo sériovo vyrábať od roku 1965 a jeho výroba v rôznych verziách trvala až do roku 1984. Celkom bolo vyrobených 713 kusov.
Použitie.
Lietadlo malo a má široké uplatnenie, azda najznámejšia je jeho poľnohospodárska verzia pre rozprašovanie sypkých hmôt i na postrek. Ďalším využitím je ťahanie leteckých transparentov a vetroňov. Vyrábaná „nepoľnohospodárska“ (resp. cvičná) verzia s kabínou pre 1 – 2 cestujúcich rovnako ako následne prestavaná poľnohospodárska verzia sa používa ako dopravné lietadlo pre osobnú dopravu a na vyhliadkové lety.
Špecifikácie (Z-37A).
Technický popis.
Z-37 je samonosný dolnoplošník s celokovovým krídlom, trupom zvareným z oceľových trubiek potiahnutým tesilovou tkaninou s polyuretánom. Podvozok je ostrohového typu so širokým rozchodom a veľkou výškou hlavných nôh. Krídlo je trojdielne. Obdĺžnikový centroplán je dvojnosníkový, spojený s trupom šiestimi závesmi. K centroplánu sú zavesené lichobežníkové vonkajšie krídla, vybavené na nábežnej hrane vonkajších častí pevnými slotmi. Krídlo je vybavené veľmi účinnými dvojštrbinovými vztlakovými klapkami. Maximálna výchylka klapky v polohe pre pristátie je 50°.
Thasos

Thasos (nesprávne Thassos) môže byť:
Burt Lancaster

Burton Stephen Lancaster (* 2. november 1913, New York, USA – 20. október 1994, Century City, Kalifornia) bol americký herec, moderátor, režisér, producent, akrobat a politický aktivista.
Životopis.
Pochádzal z chudobnej newyorskej rodiny poštára. Od mladosti rád športoval, bol dobrý atlét a bavil ho basketbal. Dva roky študoval na univerzite, štúdium však nedokončil. Začínal ako artista v cirkusu, kde sedem rokov vystupoval ako akrobat. Poranil si však ruku a musel toto povolanie opustiť. Pred druhou svetovou vojnou sa niekoľko rokov živil ako obchodný cestujúci.
Počas druhej svetovej vojny pôsobil ako moderátor vo vojnovom frontovom divadle na talianskom fronte, po vojne získal svoj prvý angažmán na Broadwayi. Vďaka svojej športovej a artistickej príprave sa vo filme najskôr uplatňoval v úlohách drsných a tvrdých chlapov.
Na začiatku filmovej kariéry hral v rôznych westernoch, filmoch z gangsterského a kriminálneho prostredia, neskôr i vo vojnových filmoch. Časom sa však vypracoval na veľmi výrazného realistického herca, ktorý sa veľmi dobre uplatnil i v charakterových úlohách. K svojej pôvodnej profesii artistu sa vrátil vo filme "Trapeze" z roku 1956.
Neskôr si zahral i v niekoľkých talianskych filmoch. Najznámejšie z nich sú filmy Gepard (1963) a "Rodinný portrét" (1974), oba režíroval Luchino Visconti.
Za rolu Elmera Gantryho v rovnomennom film z roku 1960 dostal Oscara.
Financie

Financie môžu byť:
Anton Ottmayer

Anton Ottmayer (* 1796, Žilina – † ?) bol predstaviteľ slovenského biedermeieru, spisovateľ, právnik (právo absolvoval v roku 1817 na univerzite v Pešti), profesor na právnickej fakulte, neskôr advokát v Pešti. Inicioval založenie Spolku milovníkov reči a literatúry slovenskej, v ktorej bol dva roky aktuárom a rok predsedom. V almanachu Zora publikoval novely: "Krajina štesťá", "velikosti a umeňá", "Mina aneb Tajemná láska", "Mathilda aneb Úprimná láska", "Žofka a Václav aneb Stála láska". Vydal odborné štúdie z oblasti práva a ekonomicko – právnych vzťahov v latinčine ("Conspectus et explanatio legum de summaria repositione perlatarum", Pešť, 1825), v nemčine ("Wechselgesetzbuch", Budín, 1840) a maďarčine ("Nézetek Magyarhon jövő népnevelése kőrül", Budín, 1848). Bol veľkou osobnosťou, ktorej Ján Hollý venoval ódu.
Externé odkazy.
Anton Ottmayer - Zlatý fond denníka SME
Dunlop Tyres

Dunlop Tyres je britská spoločnosť v 75-percentnom vlastníctve Goodyear Tire and Rubber Company a 25-percentnom vlastníctve Sumitomo Rubber Industries, ktorý predáva značkové cestné pneumatiky Dunlop pre Dunlop Rubber Company. Okrem hlavného predaja značiek Goodyear a Dunlop sú pneumatiky predávané pod značkami Fulda, Sava a Arrowspeed.
Affligem

Affligem je obec vo Flámskom regióne v provincii Flámske Brabantsko.
Obyvateľstvo.
Affligem má približne 12 397 obyvateľov (2010). 
Dejiny.
Od 1. januára 1977 obec Affligem pozostáva z týchto častí (bývalých obcí):
Asse

Asse je obec vo Flámskom regióne v provincii Flámske Brabantsko.
Obyvateľstvo.
Asse má približne 30 000 obyvateľov (2010). 
Dejiny.
Od 1. januára 1977 obec Asse pozostáva z týchto častí (bývalých obcí):
Andi Deris

Andreas "Andi" Deris (* 18. august 1964, Karlsruhe, Nemecko) je spevák a hlavný skladateľ pre power metalovú kapelu Helloween. Je taktiež zakladateľom a bývalým lídrom nemeckej melodic metalovej kapely Pink Cream 69. Má aktívnu sólovú kariéru, rovnako ako jeho vlastné nahrávacie štúdio na Tenerife.
Beersel

Beersel je obec vo Flámskom regióne v provincii Flámske Brabantsko.
Obyvateľstvo.
Beersel má približne 24 000 obyvateľov (2010). 
Dejiny.
Od 1. januára 1977 obec Beersel pozostáva z týchto častí (bývalých obcí):
Begijnendijk

Beersel je obec vo Flámskom regióne v provincii Flámske Brabantsko.
Obyvateľstvo.
Beersel má približne 10 000 obyvateľov (2010). 
Mestské časti.
Od 1. januára 1977 obec Begijnendijk pozostáva z týchto častí (bývalých obcí):
Bekkevoort

Bekkevoort je obec vo Flámskom regióne v provincii Flámske Brabantsko.
Obyvateľstvo.
Bekkevoort má približne 5 968 obyvateľov (2010). 
Dejiny.
Od 1. januára 1977 obec Bekkevoort pozostáva z týchto častí (bývalých obcí):
Bertem

Bertem je obec vo Flámskom regióne v provincii Flámske Brabantsko.
Obyvateľstvo.
Obec má približne 9 500 obyvateľov (2010). 
Mestské časti.
Od 1. januára 1977 obec Bertem pozostáva z týchto častí (bývalých obcí):
Avaceratops

Avaceratops bol malý rohatý dinosaurus, ktorý žil vo vrchnej kriede (asi pred 75 miliónmi rokov) na území dnešných Spojených štátov. Jediný druh je Avaceratops lammersi.
Objav.
Fosílie tohto dinosaura boli objavené na začiatku 80. rokov v Montane a roku 1986 boli opísané paleontológom Petrom Dodsonom. Názov bol vybraný podľa mena manželky objaviteľa tohto dinosaura Eddieho Colea - Ava. Druhové meno bolo zvolené na počesť majiteľov pozemku, na ktorom bol objav urobený - rodiny Lammersových.
Klasifikácia.
Avaceratops patril do čeľade Ceratopsidae, infraradu Ceratopsia. Tieto tzv. rohaté dinosaury boli väčšinou mohutné štvornožce s rohmi na hlave, papagájovitým zobákom a dlhým krčným golierom. Postavenie tohto zástupcu v rámci celej skupiny je neisté. Bol to malý ceratops s pevným golierom, takže mohol byť snáď predkom populárnejšieho príbuzného Triceratopsa. Podľa Penkalskiho a Dodsona (1999) snáď tvoril Avaceratops spájajúci článok medzi dvoma podčeľaďami Centrosaurinae a Ceratopsinae.
Potrava.
Rovnako ako všetky ostatné rohaté dinosaury, aj Avaceratops bol bylinožravec. Keďže krytosemenné rastliny boli ešte v tomto období menej hojné ako dnes, je možné, že sa tento dinosaurus živil relatívne hojnými papradinami, cykasmi a ihličnanmi. Svojim silným zobákom bol schopný uštipovať aj silné konáre a výhonky.
Balaur

Balaur je vyhynutý rod malého dravého dinosaura z čeľade Dromaeosauridae. Žil v období vrchnej kriedy (stupeň mástricht, asi pred 70 Ma) na území dnešného Rumunska (ostrov Haţeg). Typový a doteraz jediný známy druh Balaur bondoc opísali rumunskí a americkí paleontológovia v roku 2010. 
Jediný známy exemplár predstavuje neúplná kostra, ktorej nápadným znakom sú mohutné krátke končatiny, robustnejšie ako u ostatných dromeosaurov (odtiaľ druhový názov, ktorý v rumunčine znamená „tučný, zavalitý“).
Opis.
Najnápadnejším znakom tohto asi dvojmetrového predátora je prítomnosť dvoch „kosákovitých“ pazúrov na každej jeho dolnej končatine; ostatné dromeosaury mali na každej len jeden. Môže však ísť aj o akúsi patológiu alebo posmrtné ohnutie druhého prsta. Predné končatiny boli pomerne redukované aj keď nie priamo zakrpatené. Zadné končatiny boli silné a slúžili skôr ku skoku ako behu. Je pravdepodobné, že Balaur bol dominantným predátorom svojho ekosystému a lovil živočíchy väčšie ako bol on sám. Nie je však isté, či žil podobne ako jeho mongolský príbuzný Velociraptor v malých svorkách.
Chirostenotes

Chirostenotes bol rod dravého oviraptorosaura, žijúceho v období vrchnej kriedy (asi pred 80 miliónmi rokov) na území dnešnej Severnej Ameriky (provincia Alberta). 
Chirostenotes meral zhruba na dĺžku, v najvyššom bode chrbta bol asi vysoký a vážil zhruba 20 až . Charakteristikou rodu bol dlhý krk, pomerne malá bezzubá lebka, výrazný hrebeň, mohutné pazúry a dlhé končatiny. Chirostenotes bol zrejme všežravec alebo menej pravdepodobne bylinožravec, živiaci sa rozmanitou živočíšnou a rastlinnou potravou alebo vajcami.
Typový druh "C. pergracilis", opísal v roku 1924 paleontológ Gilmore. V roku 1933 bol opísaný ďalší druh, "C. elegans", ktorý je dnes zvyčajne radený do samostatného rodu Elmisaurus ("E. elegans"). Taxonomická história Chirostenota je značne mätúca, pretože v priebehu minulého storočia k nemu pribudlo značné množstvo fosílií iných druhov. Len dodnes tak bolo vytvorených asi 6 neplatných synoným:
Olorotitan

Olorotitan bol rod veľkého vtákopyskatého dinosaura z podčeľade Lambeosaurinae. Žil v období vrchnej kriedy (asi pred 70 až 65 miliónmi rokov). Nájdený bol v súvrství Tsagayan pri Kundure (Amurská oblasť), v oblastiach Ďalekého východu na území dnešného Ruska. Jediný druh je Olorotitan arharensis.
Opis.
Olorotitan bol veľmi mohutný hadrosaurid, ktorý dosahoval dĺžku až okolo 12 metrov. Predstavuje jediného vtákopyskatého dinosaura tejto podčeľade, známeho podľa takmer kompletnej kostry mimo územia Spojených štátov. Podľa fylogenetickej analýzy Godefroita a jeho kolegov je tento rod najbližší príbuzný rodom Corythosaurus a Hypacrosaurus. Rovnako ako všetky hadrosaury, aj Olorotitan bol štvornohý bylinožravec, ktorý sa mohol vztýčiť v prípade potreby i na zadné. Potravu dokázal žuť, k čomu mu slúžili charakteristické batérie zubov. Zrejme dokázal vydávať charakteristické dorozumievacie zvuky.
Nález.
Pozostatky objaveného jedinca sa skladajú z takmer kompletnej kostry, ktorú opísal v roku 2003 belgický paleontológ Pascal Godefroit a jeho kolegovia. Rodové meno znamená v preklade „obria labuť“, druhové potom odkazuje na miesto objavu. Zaujímavosťou tohto dinosaura je hrebeň v tvare sekery, ktorý mu vybiehal zo zadnej časti lebky. Nález je dôležitý z hľadiska celkového obrazu o geografickom rozšírení lambeosaurinov.
Alexej Petrovič (Rusko)

Alexej Petrovič (; * 28. február 1690, Moskva, Ruské cárstvo – † 7. júl 1718, Petrohrad) bol cárovič – následník ruského trónu, prvorodený syn cára Petra I. Veľkého a jeho prvej manželky Jevdokije Lopuchinovej.
Cárovič Alexej Petrovič po nezhodách s otcom, cárom Petrom I. ušiel z Ruska a Peter I. ho zbavil následníctva.
Osmonoh gigantický

Osmonoh gigantický (iné názvy: chobotnica veľká, chobotnica obrovská; lat. "Enteroctopus dofleini") patrí medzi mäkkýše "(Mollusca)". Spolu s kalmármi patrí k najväčším mäkkýšom a najväčším a najinteligentnejším bezstavovcom. Žije vo väčších hĺbkach. V staroveku a stredoveku existovalo veľa legiend o tom, ako obrovská chobotnica napadla loď.
Opis.
Osmonoh gigantický narastá do dĺžky 3 - 5 m a váži 10 - 50 kg. Plazí sa po dne pomocou dlhých, prísavkami pokrytých ramien. Úkryt vyhľadáva v koraloch, pod balvanmi a v puklinách. Dožíva sa 4 roky.
Výskyt.
Žije na severnom okraji Tichého oceánu, od Japonska po Aleutské ostrovy a južne po Kaliforniu.
Správanie.
V ohrození mení farbu alebo vypustí oblak „atramentu“, ktorý ju zahalí. Mladé jedince si vyhrabávajú diery pod kameňmi, v piesku alebo štrku, kde nachádzajú útočisko pred predátormi - tuleňmi, morskými vydrami, žralokmi a veľkými rybami.
Potrava.
Osmonoh gigantický loví potravu hlavne v noci, živí sa predovšetkým krabmi a homármi, ako aj inými kôrovcami a mäkkýšmi, menšími chobotnicami a rybami, no obľubuje aj žraloky. Potravu často konzumuje vo svojom úkryte, pričom prázdne schránky a iné nestrávené zvyšky koristi hromadí pred vchodom.
Rozmnožovanie.
Osmonohy žijú väčšinou samotársky život, s výnimkou obdobia rozmnožovania. Samec dopraví balík spermií, dlhý až jeden meter, do plášťovej dutiny samice pomocou špeciálne modifikovaného ramena. Samica kladie tisíce vajíčok do dier na dne a stráži ich až do vyliahnutia, čo trvá 5 až 8 mesiacov v závislosti od teploty vody. Ustavične ich polieva prúdom vody zo svojho sifónu a čistí ich ramenami od parazitov. Po celý ten čas neprijíma potravu a krátko po narodení potomstva hynie.
Liahnutie mláďat.
Pri liahnutí im matka pomáha dostať sa von z diery, odkiaľ plávajú k hladine. Prvé mesiace svojho života strávia medzi planktónom na hladine, potom sa presúvajú ku dnu.
1. hokejová liga SR 2010/2011

1. hokejová liga SR 2010/2011 bola osemnástou sezónou 1. hokejovej ligy SR. Súťaž mala 14 účastníkov. Prvých osem mužstiev postúpilo do play-off. Víťazom sa stalo družstvo ŠHK 37 Piešťany, ktoré vo finále porazilo družstvo MHk 32 Liptovský Mikuláš 4:3 na zápasy v sérii hranej na štyri víťazné zápasy. ŠHK 37 Piešťany si v baráži nevybojovali postup do extraligy. Pre družstvá od 9.-14. miesta sa sezóna skončila. Vypadlo družstvo HK Brezno.
Maciej Kazimierz Sarbiewski

Maciej Kazimierz Sarbiewski (* 24. február 1595, Sarbiewo, Poľsko - † 2. apríl 1640, Varšava) bol poľský básnik z obdobia baroka. Písal v latinskom jazyku.
Život.
Pochádzal zo šľachtickej rodiny - jeho otec bol mazovský vojvoda. Budúci básnik sa učil v jezuitskej strednej škole v meste Pułtusk a potom na Vilniuskej univerzite. Neskôr na nej aj vyučoval. Bol jezuitom a doktorom teológie. V roku 1622 cestoval do Ríma, kde pokračoval v štúdiu na jezuitskom kolégiu. Poľský kráľ Wladislav IV. ho korunoval vavrínovým vencom za jeho literárne dielo. 
Väčšinu jeho tvorby tvoria latinské básne, ale napísal aj traktát o literárnej teórii a dielo o rímskom náboženstve. Jeho diela boli viackrát vydávané a známe vo viacerých krajinách Európy. Ich ilustrátorom bol Peter Paul Rubens.
Voľby do zastupiteľstiev obcí v Česku 1994

Prvé voľby do zastupiteľstiev obcí sa v samostatnom Česku uskutočnili v termíne 18. – 19. novembra 1994. 
Vo voľbách bolo zvolených 6 262 zastupiteľstiev a 62 160 zastupiteľov. 
Podiel zvolených žien dosiahol 17,86%. Volebná účasť dosiahla 60,68%.
Qwiki

Qwiki je multimediálna internetová encyklopédia v anglickej verzii. Textový obsah, ktorý je súhrnom ľubovoľného článku (anglickej mutácie) wikipédie, je prezentovaný syntetickým hlasom a je doplnený animovanými grafmi, obrázkami a videami získanými z rôznych internetových zdrojov. Projekt sa pokúša o podanie zosúladeného audiovizuálneho pohľadu na hľadanú tému. Je podporovaná spoluzakladateľom Facebooka Eduardom Saverinom a spoluzakladateľom YouTube Jawedom Karimom. Spustená bola 24. januára 2011 v testovacom „alpha“ režime. Stránka ponúka aj jednoduché spôsoby zdieľania a dopĺňania obsahu.